PMIndiaData/PMIndiaSum huggingface dataset:
సిబిఎస్ఇ పరీక్షల లో విజయవంతం గా ఉత్తీర్ణులైనపన్నెండో తరగతి విద్యార్థులను అభినందించిన ప్రధాన మంత్రి

సిబిఎస్ఇ పరీక్షల లో కృతార్థులైన పన్నెండో తరగతి విద్యార్థుల కు ప్రధాన మంత్రి శ్రీ నరేంద్ర మోదీ అభినందన లు తెలిపారు. వారి ని యువ మిత్రులు అంటూ ఆయన సంబోధించారు; వారికి ఒక ఉన్నతమైనటువంటి, సంతోషదాయకమైనటువంటి, ఆరోగ్యకరమైనటువంటి భవిష్యత్తు లభించాలి అని ప్రధాన మంత్రి ఆకాంక్షించారు. ‘‘ XIIవ తరగతి సిబిఎస్ఇ పరీక్షల లో విజయవంతం గా ఉత్తీర్ణత ను సాధించిన నా యువ మిత్రుల కు అభినందనలు. వారికి ఒక ఉజ్వలమైన, సంతోషదాయకమైన, ఆరోగ్యకరమైన భవిష్యత్తు కై ఇవే శుభాకాంక్ష లు. మరింత కఠోర కృషి ని చేసి ఉండవలసిందని గాని లేదా మరింత ఉత్తమమైనటువంటి ప్రదర్శన ను కనబరచి ఉండవలసిందని గాని భావించే వారికి నేను ఒకటి చెప్పదలచుకొన్నాను.. మీ అనుభవం లో నుంచి నేర్చుకోండి, మరి మీ శిరస్సు ను ఉన్నతం గా ఉంచుకోండి. ఒక ప్రకాశవంతమైనటువంటి, అవకాశాల తో నిండి ఉన్నటువంటి భవిష్యత్తు మీ కోసం వేచి ఉంది. మీలో ప్రతి ఒక్కరి లోనూ ప్రతిభ కు కొదువ లేదు. నా శుభాకాంక్షలు మీకు ఎప్పుడూ ఉంటాయి. ఈ సంవత్సరం పన్నెండో తరగతి బోర్డుల కు హాజరు అయిన బ్యాచ్ ఇది వరకు ఎరుగని పరిస్థితులలో ఆ పని ని చేసింది. గడచిన సంవత్సరం లో విద్య జగతి ఎన్నో మార్పుల ను చూసింది. అయినప్పటికి కూడా, వారు కొత్త సాధారణ స్థితి కి అలవాటు పడ్డారు, వారు వారి అత్యుత్తమ ప్రతిభ ను ప్రదర్శించారు. వారిని చూసి గర్వపడుతున్నాను ’’ అని ప్రధాన మంత్రి అనేక ట్వీట్ లలో పేర్కొన్నారు.
ఛత్రపతి శివాజీ మహరాజ్ జయంతి సందర్భంగా ఆయనకు నివాళులు అర్పించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఛత్రపతి శివాజీ మహరాజ్ జయంతి సందర్భంగా ఆయనకు నివాళులు అర్పించారు. “ఛత్రపతి శివాజీ మహరాజ్ జయంతి నాడు ఆయనకు నేను ప్రణమిల్లుతున్నాను. ఆయన వంటి పరాక్రమవంతుడు, ఒక మహానుభావుడు మన దేశంలో జన్మించినందుకు భారతదేశం గర్వపడుతోంది. శివాజీ మహరాజ్ తన ప్రజల శ్రేయస్సును మిగతా అన్నింటి కన్నా మిన్నగా భావించారు. ఆయన అసాధారణమైన పరిపాలనా నైపుణ్యం మూర్తీభవించిన ఆదర్శప్రాయుడైన పాలకుడు. శివాజీ మహరాజ్ యొక్క ఆదర్శాలను నెరవేర్చడం కోసం, ఆయన గర్వపడే భారతావనిని ఆవిష్కరించడం కోసం మేము అలుపెరగకుండా కృషి చేస్తున్నాము. ఈ మధ్యే అరేబియా సముద్రతీరానికి ఆవల జరిగిన శివాజీ మహరాజ్ విగ్రహానికి సంబంధించిన ఒక కార్యక్రమంలో పాల్గొనే గౌరవం నాకు దక్కింది. ఆ రోజును నేను ఎప్పటికీ మనసులో పదిలపరచుకొంటాను” అని ప్రధాన మంత్రి అన్నారు.
అద‌న‌పు కార్య‌ద‌ర్శులతో, సంయుక్త కార్య‌ద‌ర్శుల‌తో స‌మావేశ‌మైన ప్ర‌ధాన‌మంత్రి

భార‌త ప్ర‌భుత్వంలో అద‌న‌పు కార్య‌ద‌ర్శులు, సంయుక్త కార్య‌ద‌ర్శులుగా సేవ‌లు అందిస్తున్న 70 మందికి పైగా కూడిన బృందంతో ప్ర‌ధాన మంత్రి శ్రీ న‌రేంద్ర మోదీ బుధ‌వారం నాడు స‌మావేశ‌మ‌య్యారు. ఈ త‌ర‌హా స‌మావేశాలు అయిదింటిలోనూ ఇది ఒకటో సమావేశం. ఈ స‌మావేశంలో అధికారులు ‘డిజిట‌ల్ & స్మార్ట్ గ‌వ‌ర్నెన్స్’‌, ‘పాల‌న విధానాలు మ‌రియు జ‌వాబుదారీత‌నం’, ‘పార‌ద‌ర్శ‌క‌త్వం’, ‘వ్య‌వ‌సాయ‌దారుల ఆదాయాల‌ను రెట్టింపు చేయ‌డం’, ‘నైపుణ్యాల‌కు ప‌దును పెట్ట‌డం’,‘’స్వ‌చ్ఛ భార‌త్‌’, ‘వినియోగ‌దారు హ‌క్కులు’, ‘ప‌ర్యావ‌ర‌ణ ప‌రిర‌క్ష‌ణ‌’తో పాటు ‘2022 క‌ల్లా ‘‘న్యూ ఇండియా’’ నిర్మాణం’ వంటి అంశాల‌పై వారి ఆలోచ‌న‌ల‌ను వెల్ల‌డించారు. పౌరుల సంక్షేమానికీ, వారి సంతృప్తికీ అభివృద్ధి మ‌రియు సుప‌రిపాల‌నల జోడింపు అత్య‌వ‌స‌ర‌మ‌ని ప్ర‌ధాన మంత్రి అన్నారు. సుప‌రిపాల‌న అనేది అధికారుల‌కు ఒక ప్రాథమ్యంగా ఉండాల‌ని ఆయ‌న చెప్పారు. సాధ్య‌మైనంత ఉత్త‌మమైన ఫ‌లితాల‌ను సాధించ‌డానికి ప్ర‌భుత్వంలోని అన్ని శాఖ‌లు క‌లిసి ప‌నిచేయాల‌ని ఆయ‌న స్ప‌ష్టం చేశారు. నిర్ణ‌యాలు తీసుకొనేట‌ప్పుడు సామాన్య పౌరులనూ, పేద‌లనూ అధికారులందరూ దృష్టిలో ఉంచుకోవాల‌ని ఆయ‌న అన్నారు. ప్ర‌పంచం భార‌త‌దేశాన్ని స‌కారాత్మ‌కమైన అంచ‌నాల‌తో వీక్షిస్తోంద‌ని ప్ర‌ధాన మంత్రి అన్నారు. ప్ర‌పంచ స‌మతుల్య‌త‌కు విజ‌య‌వంత‌మైన భార‌త‌దేశం ఎంతో కీల‌క‌మ‌ని యావ‌త్ ప్ర‌పంచం భావిస్తోంద‌ని ఆయ‌న చెప్పారు. భార‌త‌దేశ సామాన్య పౌరుల‌లో శ్రేష్ఠ‌త కోసం త‌ప‌న నెల‌కొంద‌ని కూడా ఆయ‌న పేర్కొన్నారు. విన‌య‌శీల నేప‌థ్యాల నుండి వ‌చ్చిన యువ‌తీ యువ‌కులు చాలా ప‌రిమిత‌మైన వ‌న‌రుల‌తో పోటీ ప‌రీక్ష‌ల‌లో మ‌రియు క్రీడ‌ల‌లో ఉత్త‌మ స్థానాల‌ను చేజిక్కించుకొంటున్నార‌ని ఆయ‌న తెలిపారు. ఈ విధ‌మైన‌టువంటి స్వ‌తస్సిద్ధ ప్ర‌తిభా వికాసాన్ని ప్రోత్స‌హించ‌డం కోసం కృషి చేయ‌వ‌ల‌సిందిగా అధికారుల‌కు ఆయ‌న విజ్ఞ‌ప్తి చేశారు. అధికారులు వారు ఉద్యోగాల‌లో చేరిన మొద‌టి మూడు సంవ‌త్స‌రాల‌లో వారు స్వయంగా తమలో వ్యక్తం చేసినటువంటి స్ఫూర్తిని, శ‌క్తిని ఆయన ఈ సంద‌ర్భంగా గుర్తుచేశారు. దేశ ప్ర‌జ‌ల మేలు కోసం అత్యున్న‌త స్థాయిలో సేవ‌లు అందించ‌డానికి అధికారుల‌కు ఇది ఒక అపూర్వ అవ‌కాశ‌మ‌ని ప్ర‌ధాన మంత్రి చెప్పారు. ప్ర‌భుత్వంలోని వివిధ విభాగాల మ‌ధ్య అడ్డంకుల‌ను అధిగ‌మించ‌డానికీ, అంత‌ర్గ‌తంగా మెరుగైన స‌మాచార ప్ర‌సారానికీ ప్రాధాన్యం ఇవ్వాల‌ని ఆయ‌న నొక్కిచెప్పారు. నిర్ణ‌యాలు తీసుకోవ‌డంలో సామ‌ర్థ్యాన్ని మ‌రియు వేగాన్ని కనబరచవలసిన అవ‌స‌రం ఉంద‌ని కూడా ఆయ‌న అన్నారు. స‌దుద్దేశంతో కూడిన, నిజాయతీతో తీసుకొనేట‌టువంటి నిర్ణ‌యాల‌ను కేంద్ర ప్ర‌భుత్వం సదా ప్రోత్స‌హిస్తుంద‌ని ఆయ‌న చెప్పారు. భార‌త‌దేశంలోని అత్యంత వెనుక‌బ‌డిన 100 జిల్లాల పై దృష్టిని కేంద్రీక‌రించాల‌ని, అలా చేసినందువ‌ల్ల వాటిని వేరు వేరు అభివృద్ధి ప‌రామితుల‌లో జాతీయ స‌గ‌టు స్థాయికి తీసుకురావ‌డం సాధ్య‌ప‌డుతుంద‌ని ప్ర‌ధాన మంత్రి వివ‌రించారు.
జులై లో 6 బిలియన్ యుపిఐ లావాదేవీ లు జరగడాన్ని ప్రశంసించిన ప్రధాన మంత్రి

ప్రధాన మంత్రి శ్రీ నరేంద్ర మోదీ జులై నెల లో, 2016వ సంవత్సరం నుంచి ఇప్పటి వరకు చూస్తే అత్యంత అధికం గా, 6 బిలియన్ యుపిఐ లావాదేవీ లు చోటు చేసుకొన్నటువంటి శ్రేష్ఠమైన సిద్ధి పట్ల తన ప్రశంస ను వ్యక్తం చేశారు. కేంద్ర ఆర్థిక శాఖ మంత్రి నిర్మల సీతా రమణ్ గారు చేసిన ఒక ట్వీట్ కు ప్రధాన మంత్రి సమాధానం గా – ‘‘ఇది ఒక శ్రేష్ఠమైనటువంటి కార్యసిద్ధి. ఇది కొత్త సాంకేతిక పరిజ్ఞానాన్ని స్వీకరించడం తో పాటు గా ఆర్థిక వ్యవస్థ ను స్వచ్ఛ తరమైంది గా తీర్చిదిద్దే దిశ లో భారతదేశం ప్రజలు చెప్పుకొన్న సామూహిక సంకల్పాన్ని సూచిస్తోంది. మరీ ముఖ్యం గా, కోవిడ్-19 మహమ్మారి తలెత్తిన కాలం లో డిజిటల్ చెల్లింపు లు ఎంతో సహాయకారి గా రుజువయ్యాయి.’’ అని పేర్కొన్నారు.
వ్యవసాయ రంగం మరియు వ్యవసాయ రంగంతో సంబంధం గల రంగాలలో ద్వైపాక్షిక సహకారంపై భారతదేశం, కెన్యాల మధ్య అవగాహనపూర్వక ఒప్పందం (ఎమ్ఒయు)కు ఆమోదం తెలిపిన మంత్రిమండలి

వ్యవసాయ రంగం మరియు వ్యవసాయ రంగంతో సంబంధం గల రంగాలలో ద్వైపాక్షిక సహకారంపై భారతదేశం, కెన్యాల మధ్య అవగాహనపూర్వక ఒప్పందం (ఎమ్ఒయు)కు కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. వ్యవసాయ పరిశోధన, పశుపాలన, పాడి, పశుగణం మరియు మత్స్య పరిశ్రమ, ఉద్యానవనాలు, ప్రకృతి వనరుల నిర్వహణ, పంట కోతల అనంతర నిర్వహణ, మార్కెటింగ్, భూసార పరిరక్షణ, జల నిర్వహణ, సేద్యపు నీటి పారుదల వ్యవస్థలను అభివృద్ధిపరచడం, ఇంటిగ్రేటెడ్ వాటర్ షెడ్ డెవలప్ మెంట్, దిగుమతి చేసుకొనే మొక్కల జాతులను చీడపీడల బారి నుండి కాపాడుకోవడం, వ్యవసాయ సంబంధ యంత్ర సమూహం, సస్య రక్షణ వంటి అంశాలు ఈ ఎమ్ఒయు పరిధిలోకి వస్తాయి. ఎమ్ఒయు లో భాగంగా ఇరు దేశాల ప్రతినిధులతో ఏర్పాటయ్యే ఒక సంయుక్త కార్యాచరణ బృందాన్ని ఏర్పాటు చేయవలసివుంటుంది. సమగ్రమైన సహకార కార్యక్రమాలను రూపొందించడం, ఇంకా ఎమ్ఒయు యొక్క అమలును పర్యవేక్షించడం ఈ బృందం విధులుగా ఉంటాయి. సంతకాలు జరిగిన తేదీ నుండి ఈ ఒప్పందం అమలులోకి వస్తుంది. అయిదు సంవత్సరాల పాటు ఒప్పందం అమలులో ఉంటుంది. ఒప్పందం గడువు ముగియడానికి కనీసం ఆరు నెలల ముందే ఇరు పక్షాలలో ఏదైనా ఒక పక్షం ఈ ఒప్పందాన్ని రద్దుపరచాలనే తన ఉద్దేశాన్ని వెల్లడిస్తూ దౌత్య మార్గాల ద్వారా అవతలి పక్షానికి లిఖితపూర్వక నోటీసును ఇవ్వకపోతే గనక, తదుపరి అయిదు సంవత్సరాల వరకు కూడా ఒప్పందం దానంతట అదే అమలు అయ్యేందుకు వీలు ఉంది.
భారతదేశం- చైనా సరిహద్దు ప్రాంతాల లో పరిస్థితి పై ప్రధాన మంత్రి వ్యాఖ్యలు

మిత్రులారా, భరతమాత యొక్క వీర పుత్రులు మన మాతృభూమి ని రక్షించే క్రమం లో గల్ వాన్ లోయ లో సర్వోన్నత త్యాగం చేశారు. వారి అసమాన త్యాగాని కి, దేశ సేవ కు నేను వినమ్రం గా నమస్కరిస్తున్నాను. నా హృదయ పూర్వక ధన్యవాదాల తో శ్రద్ధాంజలి ని అర్పిస్తున్నాను. ఈ దుఃఖ ఘడియ లో ఆ అమరుల కుటుంబాల సంతాపం లో నేను పాలుపంచుకొంటున్నాను. యావత్తు దేశం ఈ రోజు న మీతో ఉంది. దేశ మనోభావాలు మీతో పాటే ఉన్నాయి. మన వీరుల బలిదానం వృథా పోదు. ఎటువంటి పరిస్థితులు ఎదురైనా సరే, భారతదేశం తనదైన ప్రతి అంగుళపు భూభాగాన్నీ, తన ఆత్మగౌరవాన్నీ కాపాడుకొని తీరుతుంది. సాంస్కృతికం గా భారతదేశం శాంతి కాముక దేశం. శాంతి ని ప్రేమించే దేశం గా మనకు ఒక చరిత్ర ఉంది. ఎల్లప్పటి కి ‘‘లోకా: సమస్తా: సుఖినో భవన్తు’’ యే మన సిద్ధాంతం గా ఉంటోంది. మనం సదా యావత్తు ప్రపంచం యొక్క శాంతి ని, మానవాళి యొక్క సంక్షేమాన్ని కోరుకుంటూ వస్తున్నాము. మన పొరుగు దేశాల తో సహకారం, స్నేహ సంబంధాల కోసమే ఎప్పుడూ కృషి చేశాము. వారి అభివృద్ధి ని, సంక్షేమాన్నే కాంక్షించాము. అభిప్రాయ భేదాలు ఏర్పడినప్పుడు ఆ భేదాభిప్రాయాలు వివాదం గా మారకుండా ఉండటానికే ప్రయత్నించాము. మనం ఎవరినీ రెచ్చగొట్టం. అదే సమయం లో మన సమగ్రత, సార్వభౌమాధికారం విషయం లో రాజీ పడలేదు. అవసరమైనప్పుడు మన శక్తి ని చాటుకున్నాము. మన సమగ్రత ను, సార్వభౌమాధికారాన్ని కాపాడుకునేందుకు మన సామర్థ్యాన్ని చాటాము. త్యాగాలు, ఓర్పు మన జాతీయ లక్షణం లో భాగాలు. అదే సమయం లో మన సాహసం, వీరత్వం కూడా అందులో సమ భాగాలే. మన సైనికుల త్యాగాలు వృథా పోవు అని ఈ సందర్భం లో దేశ ప్రజల కు హామీ ని ఇస్తున్నాను. భారత సమగ్రత, సార్వభౌమాధికారం మనకు అత్యున్నతం. దీని ని కాపాడుకోవడానికి ఎవరో అడ్డుపడజాలరు. ఇందులో ఎవ్వరి కి ఎటువంటి అనుమానాలు ఉండనక్కర లేదు. భారతదేశం శాంతి ని కోరుకుంటుంది. కానీ, రెచ్చగొడితే తగిన బుద్ధి చెబుతుంది. మన సైనికులు అటువంటి పోరులోనే అమరులు కావడం భారతదేశాని కి గర్వకారణం. మీరంతా రెండు నిమిషాల సేపు మౌనాన్ని పాటించడం ద్వారా ఈ భరత మాత ముద్దుబిడ్దల కు శ్రద్ధాంజలి ని అర్పించవలసింది గా మిమ్ములను నేను అభ్యర్థిస్తున్నాను.
బ‌యోటెక్నాల‌జీ రంగం లో భార‌త‌దేశాని కి మ‌రియు బ్రెజిల్ కు మ‌ధ్య కుదిరిన ఎంఒయు వివ‌రాల‌ ను మంత్రివ‌ర్గం దృష్టి కి తీసుకు రావ‌డ‌మైంది

భార‌త‌దేశాని కి మ‌రియు బ్రెజిల్ కు మ‌ధ్య 2018వ సంవ‌త్స‌రం మే నెల లో సంత‌కాలు అయిన‌టువంటి ఒక అవ‌గాహ‌నపూర్వ‌క ఒప్పందం (ఎంఒయు) వివ‌రాల‌ ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకు రావ‌డ‌మైంది. బయోటెక్నాల‌జీ సంబంధిత విద్య, శిక్ష‌ణ, ఇంకా ప‌రిశోధ‌న రంగం లో ఒక నిర్ధిష్ట‌మైన వ్యూహాత్మ‌క ప్ర‌ణాళిక కు రూప‌క‌ల్ప‌న చేసేందుకు విజ్ఞాన శాస్త్రం మ‌రియు సాంకేతిక విజ్ఞానం రంగం లో నూత‌న ఆవిష్క‌ర‌ణ‌ ల కౌశల్యం విష‌యం లో స‌హ‌కారానికి ఉద్దేశించిన ఒక భావి కార్యాచరణ కై భార‌త‌దేశం, బ్రెజిల్ కలసి కృషి చేసేందుకు గాను ఆ రెండు దేశాల మధ్య సంబంధాల ను ప‌టిష్టపరచడానికి ఈ అవగాహనపూర్వక ఒప్పంద పత్రం పై సంతకాలు చేయడం జరిగింది. స‌హ‌కారానికి ఉద్దేశించుకొన్న రంగాలు స్థూలం గా చెప్పుకోవాలంటే ఇవి..: బ‌యోమెడిసిన్ మ‌రియు ఆరోగ్యం- ప్ర‌త్యేకించి బ‌యోటెక్ ఆధారిత ఉత్ప‌త్తులు; అగ్రికల్చర్ బ్రీడింగ్ ప్రాక్టీసెస్; బ‌యోఫ్యూయల్ మరియు బ‌యో-ఎన‌ర్జీ; నానోటెక్నాల‌జీ మరియు బ‌యోఇన్‌స్ట్రుమెంటేశ‌న్‌; బ‌యోడైవ‌ర్సిటీ మరియు ఇంకా టాక్సాన‌మీ.
భారత ప్రధానికి రష్యాలో అపురూప కానుక

రష్యా అధ్యక్షుడు పుతిన్, భారత ప్రధాన మంత్రి శ్రీ నరేంద్ర మోడీ తో రష్యాలోని క్రెమ్లిన్లో గురువారం భేటీ అయ్యారు. భారత ప్రదాని కి గౌరవ సూచకంగా రష్యా అధ్యక్షుడు, పుతిన్ జాతి పిత మహాత్మా గాంధీ డెయిరీలోని ఒక పుటను శ్రీ నరేంద్రమోడీకి ఈ సందర్భంగా బహుమతిగా ఇచ్చారు. ఈ పుటలో మహాత్మా గాంధీ స్వయంగా రాసిన నోట్సు ఉంది. అంతే కాకుండా 18 వ శతాబ్దపు అపురూపమైన ఖడ్గాన్ని రష్యా అధ్యక్షుడు పుతిన్, భారత ప్రధాని శ్రీ నరేంద్ర మోడీకి బహుమతిగా అందించారు. బెంగాలు ప్రాంతానికి చెందిన ఈ ఖడ్గంపై వెండితో రూపొందించిన ఆర్ట్ వర్కు ఆకర్షణీయంగా ఉంది.
ఆక‌లి, పేద‌రికం నిర్మూల‌న‌కు ఉద్దేశించిన ఐ.బి.ఎస్‌.ఏ ఫండ్ ఏర్పాటుకు త్రైపాక్షిక ఒప్పందం

ఇండియా, బ్రెజిల్‌, సౌతాఫ్రికా (ఐ.బి.ఎస్‌.ఏ)లు క‌ల‌సి ఆక‌లి, పేద‌రికం నిర్మూల‌న‌కు ఐ.బి.ఎస్‌.ఏ ఫండ్ ఏర్పాటుచేసేందుకు ఉద్దేశించిన ఒక త్రైపాక్షిక ఒప్పందం పై సంత‌కాలు చేయ‌డాన్ని ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఈరోజు ఆమోదించింది. ఆయా దేశాల మ‌ధ్య స‌హ‌కారం ఇనుమ‌డించ‌డంలో ఐ.బి.ఎస్‌.ఏ ఫండ్ ప్రాముఖ్య‌త ఎంతో ఉంది. కేబినెట్ నిర్ణ‌యం ఈ ఫండ్ ను మ‌రింత ప‌టిష్టం చేయ‌నుంది. ఫండ్‌కు ఐ.బి.ఎస్‌.ఏ దేశాలు యేటా 1 మిలియ‌న్‌ అమెరికా డాల‌ర్ల‌ను స‌మ‌కూరుస్తున్నాయి. ఈ ఏడాది జ‌న‌వ‌రినాటికి ఈ ఫండ్‌లో మొత్తం 28.2 మిలియ‌న్ అమెరికా డాల‌ర్లు పోగ‌య్యాయి. ఇందులో 26.2 మిలియ‌న్ అమెరిక‌న్ డాల‌ర్లకు స‌మాన‌మైన ప‌థ‌కాల‌ను అమ‌లుచేయ‌డ‌మో/ ఆమోదించ‌మో జ‌రిగింది. మిగిలిన 2.09 మిలియ‌న్ అమెరికా డాల‌ర్లను వెచ్చించ‌వ‌ల‌సి ఉంది. భార‌త్ త‌న వంతుగా ఇంత‌వ‌ర‌కు 9.1 మిలియ‌న్ అమెరికా డాల‌ర్ల‌ను ఈ నిధికి అందించింది. మూడ‌వ ప్ర‌పంచ దేశాల‌లో వివిధ అభివృద్ధి ప‌థ‌కాల‌ను ఐ.బి.ఎస్‌.ఏ ఫండ్ అమ‌లుప‌రుస్తోంది. ఐ.బి.ఎస్‌.ఏ ఫండ్ మొట్ట‌మొద‌టిసారిగా వ్య‌వ‌సాయం, ప‌శుగ‌ణాభివృద్ధిల‌కు ఆర్థిక స‌హాయం అంద‌జేసింది. ఐ.బి.ఎస్‌.ఏ చ‌ర్చ‌ల వేదిక ఆధ్వ‌ర్యంలో 2004లో ఐ.బి.ఎస్‌.ఏ ఫండ్‌ను ఏర్పాటుచేశారు.
మహిళా సాధకులకు ట్విటర్ ఖాతా ను అప్పగించిన ప్రధాన మంత్రి

అంతర్జాతీయ మహిళా దినోత్సవం సందర్భం గా మహిళా సాధకులు తమ జీవిత అనుభవాల ను సామాజిక మాధ్యమం లోని తన (ప్రధాన మంత్రి) ఖాతాల ద్వారా పంచుకొంటారని ప్రధాన మంత్రి నరేంద్ర మోదీ తెలిపారు. భారతావని నలుమూల ల నుంచి మహిళలు తమ జీవిత అనుభవాలను/జీవిత కథల ను ప్రధాన మంత్రి ట్విటర్ ఖాతా ద్వారా అందరితో పంచుకొంటున్నారు. అన్ని రంగాల కు చెందిన మహిళలు పంచుకున్న అనుభవాలు/జీవిత కథలు విలక్షణం గా కదిలించే విధం గా ఉన్నాయి.
ప్ర‌ధాన మంత్రి శ్రీ న‌రేంద్ర‌ మోదీతో చైనా క‌మ్యూనిస్టు పార్టీ కేంద్రీయ రాజకీయ మరియు న్యాయ సంబంధి వ్యవహారాల కార్య‌ద‌ర్శి శ్రీ మెంగ్ జియాంజు భేటీ

ప్ర‌ధాన‌ మంత్రి శ్రీ న‌రేంద్ర‌ మోదీ తో చైనా క‌మ్యూనిస్టు పార్టీ కేంద్రీయ రాజకీయ మరియు న్యాయ సంబంధి వ్యవహారాల కార్య‌ద‌ర్శి శ్రీ మెంగ్ జియాంజు స‌మావేశ‌మ‌య్యారు. గ‌త రెండు సంవ‌త్స‌రాలుగా ఉభయ దేశాల మ‌ధ్య ఉన్న‌త‌ స్థాయి బృందాల రాక‌పోక‌లు పెర‌గ‌డాన్ని ప్ర‌ధాన మంత్రి శ్రీ మోదీ ఈ సందర్భంగా స్వాగ‌తించారు. ఈ ప‌ర్య‌ట‌లు ఇరు దేశాల మ‌ధ్య వ్యూహాత్మ‌క అవ‌గాహ‌న అధికం కావడానికి దోహ‌ద‌ప‌డ‌తాయ‌ని ఆయ‌న ఆశాభావం వ్య‌క్తం చేశారు. 2015 మే నెలలో విజ‌య‌వంతంగా తాను జ‌రిపిన చైనా ప‌ర్య‌ట‌న‌ను, 2016 సెప్టెంబరులో జి-20 శిఖరాగ్ర సమావేశానికి హాజరు కావడం కోసం హాంగ్ ఝోవు లో ప‌ర్య‌ట‌ించడాన్ని ప్రధాన మంత్రి ప్రేమతో గుర్తు చేసుకున్నారు. ఉగ్ర‌వాదంపై పోరులో ఒక దేశానికి మరొక దేశం స‌హ‌కరించుకోవడం సహా ప‌ర‌స్ప‌ర ప్ర‌యోజ‌నాలు ఇమిడి ఉన్న అంశాల‌పై నేత‌లు ఇద్దరూ చ‌ర్చించారు. ప్ర‌పంచ భ‌ద్ర‌త‌కు, శాంతికి ఉగ్ర‌వాదం భయంకరమైన బెదరింపును రువ్వుతోందని ప్రధాన మంత్రి అన్నారు. ఉగ్రవాద వ్యతిరేక కార్యక్రమాలలో భార‌తదేశం, చైనా ల మధ్య స‌హ‌కారం ముమ్మరం కావడాన్ని ఆయన స్వాగతించారు.
రాజమాత విజయ రాజే సింధియా గారికి ఆమె జయంతి నాడు శ్రద్ధాంజలి ఘటించిన ప్రధాన మంత్రి

రాజమాత విజయ రాజే సింధియా జీ జయంతి సందర్భం లో ప్రధాన మంత్రి శ్రీ నరేంద్ర మోదీ ఆమె కు శ్రద్ధాంజలి ఘటించారు. రాజమాత విజయ రాజే సింధియా గారు ధైర్య, సాహసాలకు మరియు ముందుచూపునకు మారుపేరు గా నిలచారు అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘రాజమాత విజయ రాజే సింధియా జీ జయంతి సందర్భం లో ఆమె కు ఇదే శ్రద్ధాంజలి. ఆమె ధైర్య, సాహసాలకు మరియు ముందుచూపునకు మారుపేరు గా నిలచారు. ఇతరులకు సేవ చేయడం కోసం ఆవిడ తన జీవితాన్ని అంకితం చేశారు. ఆమె యొక్క అసాధారణమయినటువంటి వ్యక్తిత్వాన్ని గురించి ఇదివరకటి #MannKiBaat (‘మనసులో మాట’) కార్యక్రమాల లో భాగం అయిన ఒక కార్యక్రమం లో నేను ఏమి మాట్లాడిందీ ఇక్కడ శేర్ చేస్తున్నాను.’’ అని పేర్కొన్నారు.
పార్లమెంట్ సభ్యుడు మరియు కేంద్ర మాజీ మంత్రి శ్రీ సాంవర్ లాల్ జాట్ మృతి పట్ల సంతాపం తెలిపిన ప్రధాన మంత్రి

పార్లమెంట్ సభ్యుడు మరియు కేంద్ర మాజీ మంత్రి శ్రీ సాంవర్ లాల్ జాట్ మృతి పట్ల ప్ర‌ధాన మంత్రి శ్రీ న‌రేంద్ర మోదీ సంతాపం వ్యక్తం చేశారు. ‘‘పార్లమెంట్ సభ్యుడు మరియు కేంద్ర మాజీ మంత్రి శ్రీ సాంవర్ లాల్ జాట్ కన్నుమూత వ్యథకు లోను చేసింది. ఆయన మృతి బిజెపి కి మరియు దేశ ప్రజలకు వాటిల్లినటువంటి భారీ నష్టం. ఆయన కుటుంబానికి ఇదే నా సంతాపం. పల్లెవాసుల మరియు వ్యవసాయదారుల శ్రేయం కోసం శ్రీ సాంవర్ లాల్ జాట్ ఎంతగానో పాటుపడ్డారు. ఈ దు:ఖభరితమైన ఘడియలో ఆయన కుటుంబ సభ్యుల మరియు మద్దతుదారుల విషాదంలో నేను పాలు పంచుకొంటున్నాను’’ అని ప్రధాన మంత్రి తన సంతాప సందేశంలో పేర్కొన్నారు.
శ్రీ‌లంక అధ్య‌క్షుడికి కృత‌జ్ఞ‌త‌లు తెలిపిన ప్ర‌ధాన‌మంత్రి శ్రీ న‌రేంద్ర‌మోదీ

కోవిడ్‌-19 అత్య‌వ‌స‌ర నిధికి త‌మ స‌హాయాన్ని ప్ర‌క‌టించినందుకు శ్రీ‌లంక అధ్య‌క్షుడు శ్రీ గొట‌బవ రాజ‌ప‌క్ష‌కు ప్ర‌ధాన‌మంత్రి శ్రీ న‌రేంద్ర‌మోదీ కృత‌జ్ఞ‌త‌లు తెలిపారు. సార్క్ కోవిడ్ -19 అత్య‌వ‌స‌ర స‌హాయ‌నిధికి 5 మిలియ‌న్ డాల‌ర్ల స‌హాయాన్ని ప్ర‌క‌టించినందుకు శ్రీ‌లంక అధ్య‌క్షుడు గొట‌బ‌వ రాజ‌ప‌క్ష కు ధ‌న్య‌వాదాలు. ఈ వ్యాధిపై జ‌రిపే గ‌ట్టి పోరాటంలో మ‌న‌మ‌ధ్య స‌హ‌కారం మ‌రింత‌గా కొన‌సాగ‌గ‌ల‌ద‌ని ప్ర‌ధాన‌మంత్రి అన్నారు.
జమ్ము, కశ్మీర్, లెహ్ మరియు లద్దాఖ్ ల లో జరిగిన బిడిసి ఎన్నికల లో విజేతలు గా నిలచిన అభ్యర్థుల ను అభినందించిన ప్రధాన మంత్రి

జమ్ము, కశ్మీర్, లెహ్, ఇంకా లద్దాఖ్ లలో జరిగిన బిడిసి ఎన్నికల లో విజేతలు గా నిలచిన వారందరి కి ప్రధాన మంత్రి శ్రీ నరేంద్ర మోదీ అభినందనలు తెలిపారు. జమ్ము, కశ్మీర్, లెహ్ మరియు లద్దాఖ్ లలో బిడిసి ఎన్నికలు చాలా ప్రశాంతం గా కూడా జరగడం తనకు ప్రసన్నత ను కలిగించిందని ఆయన పేర్కొన్నారు.
కీలకరంగాల లో అభి వృద్ధి పనులకు గానునాగాలాండ్ ప్రజల కు అభినందనల ను తెలిపిన ప్రధాన మంత్రి

విద్య, కనెక్టివిటి, పర్యటన మరియు శక్తి వంటి ముఖ్య రంగాల లో జరుగుతున్న అభివృద్ధి పనుల కు గాను నాగాలాండ్ ప్రజల కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు. నాగాలాండ్ ముఖ్యమంత్రి శ్రీ నేఫ్యూ రియొ ట్వీట్ కు ప్రధానమంత్రి ప్రతిస్పందిస్తూ ఒక ట్వీట్ లో – ‘‘విద్య, కనెక్టివిటి, పర్యటన మరియు శక్తి వంటి ముఖ్య రంగాల లో జరుగుతున్న అభివృద్ధి పనుల కు గాను నాగాలాండ్ లోని నా సోదరీమణులు మరియు సోదరుల కు ఇవే అభినందన లు. నాగాలాండ్ కు చెందిన క్రియాశీల ప్రజానీకం యొక్క ఆకాంక్షల ను నెరవేర్చడానికి ఎన్ డిఎ ప్రభుత్వం కట్టుబడి ఉంది.’’ అని పేర్కొన్నారు.
కుష్టురోగ నిరోధక దినం సందర్భంగా ప్ర‌ధాన మంత్రి శ్రీ న‌రేంద్ర మోదీ యొక్క సందేశం

చికిత్సకు వీలు ఉన్న కుష్టురోగాన్ని భారతదేశం నుండి సంపూర్ణంగా నిర్మూలించేందుకు సమష్టి ప్రయత్నాలు అవసరమని ప్ర‌ధాన మంత్రి శ్రీ న‌రేంద్ర మోదీ పిలుపునిచ్చారు. కుష్టురోగ నిరోధక దినం సందర్భంగా ప్రధాన మంత్రి శ్రీ నరేంద్ర మోదీ ఇచ్చిన ఒక సందేశంలో- మనమందరం కలిసి చికిత్స పొందిన వ్యక్తుల సాంఘిక, ఆర్థిక అభ్యున్నతి తో పాటు దేశ నిర్మాణంలో వారి వంతు కృషిని జత చేసే దిశగా పాటుపడాల్సివుందని స్పష్టంచేశారు. గాంధీ మహాత్ముడు కలగన్న విధంగా- మన దేశానికి చెందిన ఈ పౌరులు గౌరప్రదమైన జీవనం సాగించేటట్లు చూడటం కోసం- మనం కఠోర పరిశ్రమ చేయాలని ప్రధాన మంత్రి శ్రీ మోదీ చెప్పారు. కుష్టు రోగంతో బాధపడుతున్న వారి విషయంలో గాంధీ మహాత్ముడు తీవ్రంగా పరితపించేవారని ప్రధాన మంత్రి శ్రీ మోదీ జ్ఞ‌ప్తికి తెచ్చుకొన్నారు. వారికి రోగం నయం కావాలనేది మాత్రమే ఆయన ఆశయం కాదని, వారిని మన సంఘం అనే ప్రధాన స్రవంతిలోకి తీసుకురావాలనేది కూడా ఆయన ఆశయమేనని ప్రధాన మంత్రి శ్రీ నరేంద్ర మోదీ వివరించారు. జాతీయ కుష్టురోగ నిర్మూలన కార్యక్రమంలో భాగంగా కుష్టురోగాన్ని ఈ దేశంలో నుండి తొలగించివేసేందుకు జరుగుతున్న కృషి గాంధీ మహాత్ముని విజన్ ను సాకారం చేయడం కోసం అర్పిస్తున్న నివాళి అని ప్రధాన మంత్రి శ్రీ నరేంద్ర మోదీ తెలిపారు. ఈ కార్యక్రమాన్ని ఎప్పుడో 1955 వ సంవత్సరంలోనే మొదలుపెట్టడం జరిగిందని గుర్తు చేశారు. ప్రజారోగ్య సమస్య అయినటువంటి కుష్టురోగ నిర్మూలన లక్ష్యాన్ని అంటే.. ప్రతి 10,000 మంది జనాభాలోనూ ఈ రోగం ఉనికి రేటు 1 శాతం కన్నా తక్కువకు పరిమితం చేయటాన్ని.. 2005 లో సాధించడమైందని ప్రధాన మంత్రి తన సందేశంలో పేర్కొన్నారు. తదనంతరం కేసులను కనిపెట్టే రేటు కొంత తగ్గినప్పటికీ, రోగ నిదానం వేళ వైకల్యం గోచరం కావడం పెరిగిందని ఆయన అన్నారు. ఒక దేశంగా మనం ఆఖరి మైలును సమీపించడంలో ఏ ప్రయాసనూ దాచిపెట్టుకోకూడదని, అంతే కాకుండా ఈ రోగంతో ముడిపడివున్న సాంఘిక అపనిందను నివారించడానికి కూడా కలిసికట్టుగా కృషిచేయాలని ప్రధాన మంత్రి శ్రీ న‌రేంద్ర మోదీ చెప్పారు. సముదాయాలలో కుష్టురోగాన్ని తొలిదశలోనే కనిపెట్టటం కోసం, ప్రత్యేకించి చేరుకోవడం కష్టసాధ్యమైన ప్రాంతాలలో దీని ఆచూకీ తీయటానికి- జాతీయ ఆరోగ్య ఉద్యమంలో భాగంగా 2016వ సంవత్సరంలో మూడు విధాలైన వ్యూహాన్ని ప్రవేశపెట్టడం జరిగిందని ప్రధాన మంత్రి శ్రీ న‌రేంద్ర మోదీ ప్రస్తావించారు. 2016వ సంవత్సరంలో ఒక ప్రత్యేక లెప్రసీ కేస్ డిటెక్షన్ క్యాంపెయిన్ ను నిర్వహించినట్లు తెలిపారు. తత్ఫలితంగా, 32000 కు పైగా కేసులు రూఢి అయ్యాయని, వారందరికీ చికిత్స ఇస్తున్నారన్నారు. దీనికి తోడు, రోగులతో సన్నిహితంగా ఉంటూ సేవలు చేసే వారు రోగం బారిన పడే అవకాశాలను కుదించడానికిగాను వారికి సైతం మందులు ఇస్తున్నారని ప్రధాన మంత్రి శ్రీ న‌రేంద్ర మోదీ వివరించారు.
వైద్యుల దినం నాడు వైద్యుల‌ కు అభినంద‌న‌లు తెలిపిన ప్ర‌ధాన మంత్రి

వైద్యుల దినం సంద‌ర్భం లో ప్ర‌ధాన మంత్రి శ్రీన‌రేంద్ర మోదీ వైద్యుల కు అభినంద‌న‌ లు తెలియజేశారు. ‘‘వైద్యుల దినం నాడు వైద్యులంద‌రికీ ఇవే నాఅభినంద‌న‌ లు. మందుల లోకం లో భార‌త‌దేశం వేస్తున్నటువంటి అడుగులు ప్ర‌శంస‌నీయం గా ఉన్నాయి; అవి మ‌న గ్ర‌హాన్ని మ‌రింత ఆరోగ్య‌వంతం గా మ‌ల‌చ‌డం లో తోడ్పాటు ను అందించాయి. కొద్ది రోజుల కిందట #MannKiBaat (‘మ‌న‌సు లో మాట’) కార్య‌క్ర‌మం లో నేను అన్న మాట‌లు ఈ కింద లింకు లో వినవచ్చును’’ అని ప్ర‌ధాన మంత్రి ఒక ట్వీట్ లో పేర్కొన్నారు.
కంచు పతకాన్ని గెలుచుకొన్నందుకు హర్ జిందర్ కౌర్ కు అభినందన లు తెలిపిన ప్రధాన మంత్రి

హర్ జిందర్ కౌర్ గారు మహిళ ల 71 కిలోగ్రాము వెయిట్ లిఫ్టింగ్ కేటగిరి లో కాంస్య పతకాన్ని గెలుచుకొన్నందుకు ప్రధాన మంత్రి శ్రీ నరేంద్ర మోదీ ఆమె ను అభినందించారు. ప్రధాన మంత్రి ఒక ట్వీట్ లో – ‘‘మన వెయిట్ లిఫ్టింగ్ దళం బర్మింగ్ హమ్ కామన్ వెల్థ్ గేమ్స్ (సిడబ్ల్యుజి) లో అసాధారణమైన ప్రదర్శన ను ఇచ్చింది. ఈ ప్రదర్శన ను కొనసాగిస్తూ, హర్ జీందర్ కౌర్ గారు కాంస్య పతకాన్ని గెల్చుకొన్నారు. ఈ విశిష్టమైన కార్యసిద్ధి కి గాను ఆమె కు ఇవే అభినందన లు. ఆమె భావి ప్రయత్నాల కు గాను ఇవే శుభాకాంక్షలు.’’ అని పేర్కొన్నారు.
శ్యామ్‌జీ కృష్ణ వ‌ర్మ జ‌యంతి నాడు ఆయ‌న‌కు ప్ర‌ధాన మంత్రి ప్ర‌ణామం

భార‌తీయ క్రాంతికారుడు, స్వాతంత్య్ర యోధుడు శ్యామ్‌జీ కృష్ణ వ‌ర్మ జ‌యంతి సంద‌ర్భంగా ఆయ‌న‌కు ప్ర‌ధాన మంత్రి శ్రీ న‌రేంద్ర మోదీ ప్ర‌ణామాలు అర్పించారు. ‘‘శ్యామ్‌జీ కృష్ణ వ‌ర్మ జ‌యంతి నాడు ఆయ‌న‌కు నేను ప్ర‌ణ‌మిల్లుతున్నాను. ఆయ‌న యొక్క దేశ భ‌క్తి మ‌రియు భార‌త‌దేశ స్వాతంత్య్ర కోసం ఆయ‌న చేసిన కృషి ఎన్న‌టికీ మ‌ర‌చిపోలేనివి. శ్యామ్‌జీ కృష్ణ వ‌ర్మ గురించి మ‌రియు ఆయ‌న గొప్ప‌త‌నం గురించి నేను విస్తారంగా మాట్లాడిన‌టువంటి ఒక పాత ఉప‌న్యాసాన్ని https://www.youtube.com/watch?v=NLw_2cNVRuQ ద్వారా పంచుకొంటున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
శ్రీ‌లంక క్రికెట్ టీమ్ పై విజ‌యం సాధించిన భార‌త క్రికెట్ టీమ్ కు ప్ర‌ధాని అభినంద‌న‌లు

శ్రీ‌లంక క్రికెట్ టీమ్ పై చారిత్రాత్మ‌క విజ‌యం సాధించిన భార‌త క్రికెట్ టీమ్ కు ప్ర‌ధాని శ్రీ న‌రేంద్రమోదీ అభినంద‌న‌లు తెలిపారు. త‌న సందేశంలో – అద్భుత‌మైన ప్ర‌తిభ చూపిన భార‌త క్రికెట్ జ‌ట్టుప‌ట్ల గ‌ర్వంగా ఉంది, వారు శ్రీ‌లంక క్రికెట్ జ‌ట్టుపై సాధించిన చారిత్రాత్మ‌క విజ‌యానికి నా అభినంద‌న‌లు అని తెలిపారు.
‘ప్రగతి’37 వ సమావేశాని కి అధ్యక్షత వహించిన ప్రధాన మంత్రి

కేంద్రం మరియు రాష్ట్ర ప్రభుత్వాల ప్రమేయం ఉన్నటువంటి ఐసిటి ఆధారితమైన మల్టి–మోడల్ ప్లాట్ ఫార్మ్ ఫర్ ప్రొ– యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్.. పిఆర్ఎజిఎటిఐ (‘ప్రగతి’) 37 వ సంచిక తాలూకు సమావేశాని కి ప్రధాన మంత్రి శ్రీ నరేంద్ర మోదీ ఈ రోజు న అధ్యక్షత వహించారు. ఈ సమావేశం లో ఒక పథకం, ఎనిమిది ప్రాజెక్టు లు సహా తొమ్మిది కార్యాచరణ ప్రణాళిక సంబంధి అంశాల ను సమీక్ష కు స్వీకరించారు. 8 ప్రాజెక్టుల లోనూ రైల్ వే ల మంత్రిత్వ శాఖ కు చెందిన మూడు ప్రాజెక్టు లు, రోడ్డు రవాణా, హైవే ల మంత్రిత్వ శాఖ కు చెందిన మూడు ప్రాజెక్టు లు, విద్యుత్తు మంత్రిత్వ శాఖ కు చెందిన రెండు ప్రాజెక్టులు ఉన్నాయి. ఈ ఎనిమిది ప్రాజెక్టు ల మొత్తం వ్యయం 1,26,000 కోట్ల రూపాయలు. ఈ ఎనిమిది ప్రాజెక్టు లు 14 రాష్ట్రాల కు చెందినవి. ఆ పద్నాలుగు రాష్ట్రాల లోనూ ఉత్తర్ ప్రదేశ్, మధ్య ప్రదేశ్, పంజాబ్, హిమాచల్ ప్రదేశ్, గుజరాత్, రాజస్థాన్, మహారాష్ట్ర, హరియాణా, ఛత్తీస్ గఢ్, అరుణాచల్ ప్రదేశ్, సిక్కిమ్, ఉత్తరాఖండ్, మణిపుర్, దిల్లీ లు ఉన్నాయి. ఈ ప్రాజెక్టుల ను సకాలం లో పూర్తి చేయడానికి గల ప్రాముఖ్యాన్ని గురించి ప్రధాన మంత్రి నొక్కి చెప్పారు. సమావేశం సాగిన క్రమం లో, ‘వన్ నేశన్-వన్ రేశన్ కార్డ్’ (ఒఎన్ఒఆర్ సి) పథకాన్ని ప్రధాన మంత్రి సమీక్షించారు. పౌరుల కు విస్తృత ప్రయోజనాల ను అందించడానికి పూచీ పడేందుకు గాను ఈ పథకం లో భాగం గా అభివృద్ధి పరచిన సాంకేతిక పరమైన ప్లాట్ ఫార్మ్ తాలూకూ వివిధ ఉపయోగాల ను గురించి అన్వేషించవలసిందిగా అధికారుల కు ఆయన సూచించారు. ఆసుప్రతి పడక ల లభ్యత అంశం తో పాటు ఆక్సీజన్ ప్లాంటు ల నిర్మాణాన్ని కూడా పర్యవేక్షించవలసిందని రాష్ట్రాల అధికారుల ను ప్రధాన మంత్రి ఆదేశించారు. ఇది వరకు జరిగిన 36 ప్రగతి సమావేశాల లో మొత్తం 13.78 లక్షల కోట్ల రూపాయల వ్యయం తో కూడిన 292 ప్రాజెక్టుల ను సమీక్షించడం జరిగింది.
విద్యార్థినీ విద్యార్థుల కు, తల్లితండ్రుల కు మరియు గురువుల కు శుభాకాంక్ష లు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ సిబిఎస్ ఇ బోర్డు పరీక్షల కు హాజరు కానున్న విద్యార్థినీ విద్యార్థుల కు, వారి యొక్క తల్లితండ్రుల కు మరియు గురువుల కు శుభాకాంక్షలు తెలిపారు. ‘‘సిబిఎస్ ఇ పదో తరగతి మరియు పన్నెండో తరగతి పరీక్షలు నేటి నుండి మొదలవుతున్నందు వల్ల యువ పరీక్షా యోద్ధలు అందరి కి, వారి యొక్క తల్లితండ్రులకు మరియు ఉపాధ్యాయుల కు ఇవే శుభాకాంక్షలు. సంతోషకరమైనటువంటి మరియు ఒత్తిడి కి తావు ఇవ్వనటువంటి వాతావరణం లో పరీక్షల కు హాజరు కండి అంటూ నా యువ మిత్రుల ను నేను కోరుతున్నాను. నెలల తరబడి మీరు చేసిన కఠోర శ్రమ మరియు సన్నాహం గొప్ప ఫలితాల ను అందించి తీరుతుంది’’ అని ఒక సందేశం లో ప్రధాన మంత్రి పేర్కొన్నారు.
నాలుగు నూత‌న నేష‌న‌ల్ ఇన్‌స్టిట్యూట్  ఆఫ్  డిజైన్ ల కోసం డైరెక్ట‌ర్ పోస్టులు

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ దేశంలోని నాలుగు రాష్ట్రాల్లో నెల‌కొల్పుతున్న నేష‌న‌ల్ ఇన్‌స్టిట్యూట్ ఆఫ్ డిజైన్ (ఎన్ ఐడి) ల కోసం నాలుగు డైరెక్ట‌ర్ పోస్టుల ఏర్పాటుకు ఆమోద ముద్ర వేసింది. కురుక్షేత్ర (హ‌ర్యానా), భోపాల్ (మ‌ధ్య‌ప్ర‌దేశ్‌), జోర్‌హాత్ (అస్సాం), విజ‌య‌వాడ (ఆంధ్ర‌ప్ర‌దేశ్‌)ల‌లో ఎన్ ఐడిల‌ను ఏర్పాటు చేస్తున్న విష‌యం తెలిసిందే. జీతాలు, ఇత‌ర‌త్రా ఆర్థిక అంశాల‌పైన గ‌తంలోనే కేబినెట్ ఆమోద ముద్ర వేసింది. ఇది నేప‌థ్యం… 2007 ఫిబ్ర‌వ‌రిలో కేంద్ర కేబినెట్ నేష‌న‌ల్ డిజైన్ పాల‌సీని ఆమోదించింది. ఇందులో భాగంగా అహ్మ‌దాబాద్‌లో ఉన్న నేష‌న‌ల్ ఇన్‌స్టిట్యూట్ ఆఫ్ డిజైన్ త‌ర‌హాలోనే దేశంలో మ‌రో నాలుగు ఎన్ ఐడిలను ఏర్పాటు చేయాల‌ని కేబినెట్ గ‌తంలో సంక‌ల్పించింది. దేశంలోని అన్ని ప్రాంతాల్లో డిజైన్ రంగంలో నాణ్య‌మైన విద్య‌ను అందించడానికి ఇది దోహ‌ద‌ప‌డుతుంది.
గుజరాత్‌లోని అంబాజీ ఆలయంలో దర్శనం.. పూజలు నిర్వహించిన ప్రధానమంత్రి

ప్రధానమంత్రి శ్రీ నరేంద్ర మోదీ ఇవాళ గుజరాత్‌లోని 51 శక్తి పీఠాలలో ఒకటైన అంబాజీ ఆలయానికి వెళ్లి దర్శనం.. పూజలు నిర్వహించారు. అంతకుముందు అంబాజీలో వివిధ అభివృద్ధి పథకాలను జాతికి అంకితం చేసే కార్యక్రమంలో ఆయన పాల్గొన్నారు. ఈ సందర్భంగా మాట్లాడుతూ- నవరాత్రి పర్వదినాల శుభ సమయంలో అంబాజీలో బసచేసే అవకాశం లభించడంపై ఆయన హర్షం వ్యక్తం చేశారు. కాగా, ప్రధాని రెండు రోజులపాటు గుజరాత్‌లో పర్యటించారు.